Blaze7451/Wiki-th-20250601 huggingface dataset:
ตั๊กแตนตำข้าวกล้วยไม้สีชมพู

ตั๊กแตนตำข้าวกล้วยไม้สีชมพู หรือ ตั๊กแตนต่อยมวยกล้วยไม้สีชมพู (Walking flower mantis, Pink orchid mantis; Hymenopus coronatus) เป็นแมลงจำพวกตั๊กแตนตำข้าวชนิดหนึ่ง
ได้ชื่อว่าเป็นตั๊กแตนตำข้าวที่มีสีสันและลักษณะสวยที่สุด  โดยมีสีตลอดลำตัวเป็นสีชมพูหรือชมพูอ่อนเหลือบกับสีขาว บางตัวมีสีขาวล้วน และมีลักษณะพิเศษคือ สามารถเปลี่ยนสีได้ในระหว่างวัน ขึ้นอยู่กับสภาพแวดล้อม เช่น ความชื้นและความเข้มของแสง
ตั๊กแตนตำข้าวกล้วยไม้มีส่วนขาขยายออกเพื่อเลียนแบบกลีบดอกไม้ ชอบอยู่อาศัยตามธรรมชาติที่มีไม้ดอกไม้ประดับสีขาวหรือสีชมพู หรือเป็นไม้พุ่ม สามารถซ่อนตัวจากศัตรูได้อย่างแนบเนียน โดยเฉพาะอย่างยิ่งกล้วยไม้ มักจะนิ่ง ๆ เพื่อรอเหยื่อที่หลงทาง หรือทำตัวเป็นนักล่า เมื่อพบว่าเหยื่อเห็น ตัวผู้จะว่องไว เคลื่อนไหวรวดเร็ว และในช่วงผสมพันธุ์หากตัวเมียไม่พร้อมหรือผสมพันธุ์เสร็จแล้ว ตัวผู้อาจถูกตัวเมียจับกินเป็นอาหารได้
ตัวเมียจะมีความยาวประมาณ 6-7 เซนติเมตร ขณะที่ตัวผู้จะมีขนาดเล็กกว่าคือ 2.5 เซนติเมตร พบกระจายพันธุ์ทั่วไปในป่าดิบชื้นของเอเชียตะวันออกเฉียงใต้ ตั้งแต่เมียนมา, ไทย, มาเลเซีย, ฟิลิปปินส์, อินโดนีเซีย รวมถึงเทือกเขาฆาฏตะวันตกในอินเดีย 
ส่วนหัวของตั๊กแตนตำข้าวกล้วยไม้สีชมพู ตัวเมียในวัยกึ่งโตเต็มวัย

**อ้างอิง**

**บรรณานุกรม**
 title-link=Adaptive Coloration in Animals -  title-link=The Colours of Animals -  pages=313- title-link=s:Darwinism (Wallace) 
หมวดหมู่:ตั๊กแตนตำข้าว
สตัฟโรปอล

สตัฟโรปอล (p=ˈstavrəpəlʲ) เป็นนครและเมืองหลวงของสตัฟโรปอลไคร ของประเทศรัสเซีย ตั้งอยู่ทางตอนใต้ของประเทศส่วนที่อยู่ในทวีปยุโรป บนแควของแม่น้ำคาลอสตอนบน มีประชากร 398,539 คน (ค.ศ. 2010) เมืองก่อตั้งเมื่อวันที่ 22 ตุลาคม ค.ศ. 1777 เนื่องจากสงครามรัสเซีย-เตอร์กิช 1768–1774 เพื่อเป็นค่ายทหาร

**อ้างอิง**

**แหล่งข้อมูลอื่น**
 Official website of Stavropol- Pictures of Stavropol date=2010-09-28  
หมวดหมู่:เมืองในประเทศรัสเซีย
หมู่เกาะเทาซันด์

หนึ่งในเกาะที่เล็กที่สุดของหมู่เกาะเทาซันด์ มีต้นไม้หนึ่งต้นและพุ่มไม้ 2 พุ่ม
หมู่เกาะเทาซันด์ (Thousand Islands) ประกอบด้วยหมู่เกาะ 1,864 เกาะ อยู่ตรงบริเวณที่แม่น้ำเซนต์ลอว์เรนซ์ตอนบนขยายกว้างออก ส่วนหนึ่งอยู่ในรัฐนิวยอร์ก สหรัฐอเมริกา และอีกส่วนหนึ่งอยู่ทางตอนใต้ของเมืองคิงส์ตันในรัฐออนแทรีโอ ประเทศแคนาดา
ขนาดของเกาะมีตั้งแต่ 40 ตารางไมล์ (100 ตารางกิโลเมตร) ไปจนถึงเกาะเล็ก ๆ ที่มีที่พักอาศัยอยู่หลังเดียวหรือโขดหินที่ไม่มีคนอาศัยอยู่ ทั้งนี้การนับจำนวนเกาะมีเกณฑ์คือ อยู่เหนือจากระดับน้ำประจำปี, มีพื้นที่อย่างน้อย 1 ตารางฟุตและมีต้นไม้ที่ยังมีชีวิตอยู่อย่างน้อย 2 ต้น

**อ้างอิง**

**ดูเพิ่ม**
เทาซันด์
เทาซันด์
หมวดหมู่:ธรณีสัณฐานในรัฐออนแทรีโอ
เทาซันด์
อำนาจ ชนะวงศ์

ผู้ช่วยศาสตราจารย์ อำนาจ ชนะวงศ์ เป็นอดีตรองโฆษกประจำสำนักนายกรัฐมนตรี และเป็นอดีตสมาชิกสภาผู้แทนราษฎรจังหวัดขอนแก่น 2 สมัย และเป็น 1 ใน 3 คนที่คิดริเริ่มการจัดทำนโยบายกองทุนหมู่บ้านของพรรคกิจสังคม

**ประวัติ**
ดร.อำนาจ ชนะวงศ์ เกิดเมื่อวันที่ 21 กรกฎาคม พ.ศ. 2496 เป็นบุตรของนายนิวัตร ชนะวงศ์ กับนางสมบูรณ์ ชนะวงศ์ และ เป็นหลานของนาย กระแส ชนะวงศ์ อดีตรัฐมนตรีหลายกระทรวง สำเร็จการศึกษาระดับปริญญาตรี สาขารัฐศาสตร์ จากมหาวิทยาลัยซานคาร์ลอส ประเทศฟิลิปปินส์ ระดับปริญญาโท รัฐประศาสนศาสตรมหาบัณฑิต จากจุฬาลงกรณ์มหาวิทยาลัย และปริญญาเอก สาขาการบริหารการศึกษา จากคณะศึกษาศาสตร์ มหาวิทยาลัยขอนแก่น เมื่อปี พ.ศ. 2550 และ นายอำนาจ ชนะวงศ์ มีบุตรสาว 1 คน และบุตรชาย 1 คน

**การทำงาน**
ดร.อำนาจ ชนะวงศ์ เริ่มทำงานเป็นเลขานุการประธานที่ปรึกษา UNFPA ประจำสำนักงาน ณ ประเทศบังคลาเทศ เมื่อปี พ.ศ. 2526 ต่อมาเป็นผู้จัดการภาคตะวันออกเฉียงเหนือ ของบริษัทสุรามหาราษฎร จำกัด และเป็นสมาชิกสภาผู้แทนราษฎรจังหวัดขอนแก่น รวมทั้งเป็นโฆษกพรรคพลังธรรม ในการเลือกตั้งเดือนกันยายน พ.ศ. 2535 และสังกัดพรรคกิจสังคม ในการเลือกตั้ง พ.ศ. 2538 ต่อมาเขาได้รับแต่งตั้งเป็นเลขานุการรัฐมนตรีประจำสำนักนายกรัฐมนตรี รองโฆษกประจำสำนักนายกรัฐมนตรี ในรัฐบาลนายบรรหาร ศิลปอาชา และในรัฐบาลพลเอกชวลิต ยงใจยุทธ ต่อมาในการเลือกตั้ง พ.ศ. 2544 เขาลงสมัครรับเลือกตั้งในสังกัดพรรคชาติไทย แต่ไม่ได้รับเลือกตั้ง
หลังจากนั้นเขาได้วางมือทางการเมือง และเข้าทำงานเป็นอาจารย์ประจำที่วิทยาลัยบัณฑิตเอเชีย ต่อมาในปี พ.ศ. 2548 จึงย้ายมาเป็นอาจารย์ประจำคณะศึกษาศาสตร์ มหาวิทยาลัยมหาสารคาม โดยมีตำแหน่งทางวิชาการเป็นผู้ช่วยศาสตราจารย์ จนเกษียณอายุราชการในปี พ.ศ. 2561

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
 https://www.youtube.com/watch?v=zXgWMzBmKMg
หมวดหมู่:บุคคลจากจังหวัดขอนแก่น
หมวดหมู่:ผู้ช่วยศาสตราจารย์
หมวดหมู่:อาจารย์คณะครุศาสตร์ - ศึกษาศาสตร์
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดขอนแก่น
หมวดหมู่:พรรคพลังธรรม
หมวดหมู่:พรรคกิจสังคม
หมวดหมู่:พรรคมหาชน
หมวดหมู่:พรรคชาติไทย
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะศึกษาศาสตร์ มหาวิทยาลัยขอนแก่น
หมวดหมู่:บุคคลจากคณะศึกษาศาสตร์ มหาวิทยาลัยมหาสารคาม
หมวดหมู่:บุคคลจากวิทยาลัยบัณฑิตเอเชีย
หมวดหมู่:ลัทธิอนุตตรธรรม

หมวดหมู่:ศาสนาในประเทศจีน
หมวดหมู่:ลัทธิสหัสวรรษ
หมวดหมู่:คุยหลัทธิ
หมวดหมู่:วิถีมังสวิรัติ
หมวดหมู่:การผสานความเชื่อ
หมวดหมู่:สรรพัชฌัตเทวนิยม
พอร์ตกลัง

พอร์ตกลัง (Port Klang) หรือ เปอลาบูฮันกลัง (Pelabuhan Klang) มีชื่อเดิมว่า พอร์ตสเวตเตนแฮม (Port Swettenham) เป็นเมืองและประตูหลักทางทะเลสู่มาเลเซีย ยังเป็นท่าเรือที่ใหญ่และคับคั่งที่สุดของประเทศ เศรษฐกิจของเมืองเกี่ยวข้องกับกิจการด้านท่าเรือ ตั้งอยู่ห่างจากเมืองกลังทางทิศตะวันตกเฉียงใต้ 6 กม. และห่างจากกัวลาลัมเปอร์ทางทิศตะวันตกเฉียงใต้ 38 กม. อยู่ในรัฐเซอลาโงร์

**อ้างอิง**
หมวดหมู่:เมืองในรัฐเซอลาโงร์
หมวดหมู่:เมืองท่าในทวีปเอเชีย
มัยมันสิงห์

มัยมันสิงห์ (ময়মনসিংহ) เป็นเมืองที่ได้รับสถานะเป็นนครในภาคมัยมันสิงห์ของประเทศบังกลาเทศ ริมฝั่งแม่น้ำพรหมบุตร ตั้งอยู่ตอนกลางค่อนไปทางเหนือของประเทศ เป็นศูนย์กลางการปกครองของภาคมัยมันสิงห์ เป็นที่ตั้งของสถาบันการศึกษาหลายแห่ง เช่น มหาวิทยาลัยการเกษตรบังกลาเทศ วิทยาลัยแพทย์มัยมันสิงห์ เป็นต้น เมืองตั้งอยู่ทางตอนเหนือของกรุงธากา เมืองหลวงของประเทศ ราว 120 กม.

**อ้างอิง**

**แหล่งข้อมูลอื่น**
 short=x
หมวดหมู่:เมืองในประเทศบังกลาเทศ
ภตภร รอดเกิด

กวิตา รอดเกิด (เคยเปลี่ยนชื่อเป็น ภตภร สีบุญเรือง ; เกิด 10 สิงหาคม พ.ศ. 2532) เพลง เป็นนักแสดงหญิงชาวไทย อดีตนักแสดงสังกัดสถานีโทรทัศน์สีกองทัพบกช่อง 7 และเป็นลูกสาวคนเดียวของ กาญจนา จินดาวัฒน์ นักแสดงชื่อดัง และยังเป็นลูกพี่ลูกน้องกับ ปรมะ อิ่มอโนทัย มีผลงานการแสดงละครเรื่อง สายโลหิต, สกาวเดือน, ลูกไม้ไกลต้น และ มือเหนือเมฆ
ด้านครอบครัวสมรสกับ พัด - ณัฏฐภัทร สีบุญเรือง ผู้จัดการประจำประเทศไทยสายการบินเจ็ท แอร์เวย์ส เข้าพิธีฉลองมงคลสมรส ไปอย่างหวานชื่นเมื่อค่ำวันที่ 1 กันยายน 2561 ที่ โรงแรมดุสิตธานี หลังจากทั้งคู่คบหาดูใจกันมานานกว่า 16 ปี ต่อมา จดทะเบียนหย่าเรียบร้อยแล้ว เมื่อ พ.ศ. 2566 ปัจจุบัน กำลังได้คบหาดูใจกับ กวาง - ศิริศิลป์ โชติวิจิตร นักร้องนำของวง เอบีนอร์มัล 

**การศึกษา**
อนุบาล : โรงเรียนอนุบาลกุ๊กไก่
*ประถมศึกษา-มัธยมศึกษา : โรงเรียนมาแตร์เดอีวิทยาลัย
*ปริญญาตรี : คณะนิเทศศาสตร์ จุฬาลงกรณ์มหาวิทยาลัย (ภาคอินเตอร์)
*ปริญญาโท : University of Birmingham สาขา International Marketing ประเทศอังกฤษ

**ผลงาน**

**ละครโทรทัศน์**
 ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7- ละครโทรทัศน์ทั้งหมดด้านล่างนี้ออกอากาศทางสถานีโทรทัศน์ช่อง 8
2563 
เรือนสายสวาท 
คนในวงนาฏศิลป์ที่ถูกทำร้าย (รับเชิญ)

**มิวสิควิดีโอ === 

**เพลง**

**เพลงประกอบละคร**
 เพลงประกอบละคร "ยอดชายนายตุ๊กตุ๊ก" 
** เพลง ฮักอ้ายผู้เดียว- เพลงประกอบละคร "ลูกเขยมะไฟ แม่ยายมะดัน"
** เพลง รบกวนมารักกัน (ต้นฉบับ ทาทา ยัง)

**ผลงานอื่นๆ**
 ผู้ประกาศรายการ ทางช่อง 7

**อ้างอิง**

**แหล่งข้อมูลอื่น**
 plengkavita- plengkavita.official- https://www.youtube.com/channel/UCOWMNoj9LiUIQZ53vlXe2TQ ช่อง Youtube เพลง กวิตา ใช้ User ว่า Plengmunparpai
หมวดหมู่:นักแสดงหญิงชาวไทยในศตวรรษที่ 21
หมวดหมู่:นักแสดงหญิงชาวไทย
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
หมวดหมู่:บุคคลจากโรงเรียนมาแตร์เดอีวิทยาลัย
หมวดหมู่:บุคคลจากกรุงเทพมหานคร
พระครูรัตนปทุมรักษ์ (สมศักดิ์ รกฺขิโต)

พระครูรัตนปทุมรักษ์ (สมศักดิ์ รกฺขิโต) เป็นพระสังฆาธิการเจ้าอาวาสรูปที่ 3 และรูปปัจจุบันของวัดสระแก้วปทุมทอง จังหวัดพิษณุโลก และเป็นเจ้าคณะตำบลกิตติมศักดิ์ของตำบลในเมือง มีนามเดิมว่า สมศักดิ์ บุปผาชาติ ภายหลังบวชจึงได้รับฉายาว่า รกฺขิโต ท่านเริ่มดำรงตำแหน่งเจ้าอาวาสวัดสระแก้วปทุมทอง หลังจากที่พระครูศีลสารสัมบันเจ้าอาวาสองค์ก่อนมรณภาพ เมื่อปี พ.ศ. 2536 และดำรงตำแหน่งเจ้าอาวาสเรื่อยมาจนกระทั่งปัจจุบัน

**อ้างอิง**

**ดูเพิ่ม**
 วัดสระแก้วปทุมทอง
หมวดหมู่:เจ้าอาวาส
หมวดหมู่:บุคคลจากจังหวัดพิษณุโลก
หมวดหมู่:ภิกษุจากจังหวัดพิษณุโลก
การมาครั้งที่สอง

การมาครั้งที่สอง
ตามความเชื่อของคริสต์ศาสนิกชนและชาวมุสลิม การมาครั้งที่สอง (Second Coming) หมายถึงการที่พระเยซูจะเสด็จมาบนโลกอีกครั้งในอนาคต ความเชื่อนี้มีที่มาจากข้อความในพระวรสารในสารบบและถูกพัฒนาต่อมาตามอวสานวิทยาของศาสนาคริสต์และศาสนาอิสลาม
แนวคิดเรื่องการมาครั้งที่สองถือเป็นหลักความเชื่อสำคัญ จึงปรากฏรายละเอียดในหลักข้อเชื่อไนซีนว่า

**ความเชื่อ**
ในพระวรสารนักบุญมัทธิวระบุว่า ก่อนบุตรมนุษย์จะเสด็จมาจะมีหลายคนอ้างตนเป็นพระคริสต์และเป็นผู้เผยพระวจนะแล้วล่อลวงคนให้หลงผิดจำนวนมาก มีข่าวลือเรื่องสงคราม คริสตชนจะเป็นที่รังเกียจและถูกเบียดเบียน จะเกิดความทุกข์ลำบากยิ่งใหญ่ที่สุด เมื่อความทุกข์นั้นจบสิ้นดวงอาทิตย์ดวงจันทร์และดวงดาวจะดับไป แล้วบุตรมนุษย์จะเสด็จมาบนเมฆบนท้องฟ้าด้วยฤทธิ์และรัศมีอันยิ่งใหญ่ แล้วจะทรงส่งทูตสวรรค์ออกไปรวบรวมบรรดาประชาชาติจากทั้งสี่ทิศ เมื่อทรงประทับนั่งบนบัลลังก์แล้ว บรรดาประชาชาติทั้งหมดจะมาประชุมกันเฉพาะพระพักตร์ คนชอบธรรมจะถูกแยกไว้ทางขวามือส่วนคนที่ถูกสาปแช่งจะแยกไปอยู่ทางซ้ายมือ แล้วจะทรงมอบราชอาณาจักรให้คนชอบธรรมเพราะคนเหล่านี้ได้สงเคราะห์ผู้ยากไร้ ส่วนผู้ที่ถูกสาปแช่งจะถูกส่งไปรับโทษในนรกชั่วนิรันดร์เพราะคนพวกนี้ทอดทิ้งคนยากไร้

**อ้างอิง**
 เชิงอรรถ
 บรรณานุกรม-  จำนวนหน้า = 2,695-  จำนวนหน้า = 2495- หน้า = 505-506
หมวดหมู่:พระเยซู
หมวดหมู่:อวสานวิทยาศาสนาคริสต์
หมวดหมู่:คำศัพท์ศาสนาคริสต์
วัยโรจน์ พิพิธภักดี

วัยโรจน์ พิพิธภักดี (1 เมษายน พ.ศ. 2484 - 3 มกราคม พ.ศ. 2566) อดีตสมาชิกสภาผู้แทนราษฎรจังหวัดปัตตานี 4 สมัย

**ประวัติ**
วัยโรจน์ พิพิธภักดี เกิดเมื่อวันที่ 1 เมษายน พ.ศ. 2484 เป็นบุตรของพระพิพิธภักดี (ตนกูมุกดา อับดุลบุตร) กับสวาสดิ์ พิพิธภักดี สำเร็จการศึกษาระดับประกาศนียบัตรชั้นสูง สาขาบริหารธุรกิจ จากสถาบันปีนัง (Penang Institute) รัฐปีนัง ประเทศมาเลเซีย สมรสกับเยาวลักษณ์ พิพิธภักดี มีบุตรสาวคือ กังสดาล พิพิธภักดี (เติงกูซูไบดะห์ บินตีเติงกูนูรุดดีน) อดีตพระชายาในสุลต่านมูฮัมหมัดที่ 5 แห่งรัฐกลันตัน ประเทศมาเลเซีย
วัยโรจน์ พิพิธภักดี เสียชีวิตเมื่อวันที่ 3 มกราคม พ.ศ. 2566 สิริอายุรวม 81 ปี

**งานการเมือง**
วัยโรจน์ เคยประกอบอาชีพเป็นพนักงานธนาคารกรุงเทพ จำกัด สาขาปัตตานี จากนั้นจึงเริ่มต้นชีวิตทางการเมืองด้วยการดำรงตำแหน่งเป็นประธานสภาจังหวัดปัตตานี 4 สมัย ต่อมา ลงรับสมัครเลือกตั้งสมาชิกสภาผู้แทนราษฎรจังหวัดปัตตานี และได้รับเลือกตั้งเป็นครั้งแรก ใน พ.ศ. 2522 สังกัดพรรคกิจสังคม ก่อนที่จะหวนกลับไปสู่เวทีการเมืองในระดับท้องถิ่น และกลับสู่การเมืองระดับชาติอีกครั้ง ใน พ.ศ. 2538 และได้รับเลือกเรื่อยมา จนถึง พ.ศ. 2544  
จนกระทั่งในการเลือกตั้ง พ.ศ. 2548 จึงย้ายไปสังกัดพรรคไทยรักไทย แต่พ่ายแพ้ให้กับ นายอันวาร์ สาและ จากพรรคประชาธิปัตย์  ต่อมาได้รับแต่งตั้งเป็นกรรมการบริหารพรรค ซึ่งต่อมาเขาถูกตัดสิทธิ์ทางการเมือง เป็นระยะเวลา 5 ปี
ในปี พ.ศ. 2555 เขาพร้อมกับสมาชิกบ้านเลขที่ 111 อีกจำนวนมาก ได้สมัครเข้าร่วมงานกับพรรคเพื่อไทย

**สมาชิกสภาผู้แทนราษฎร**
วัยโรจน์ พิพิธภักดี ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
# การเลือกตั้งสมาชิกสภาผู้แทนราษฎรจังหวัดปัตตานี เขต 1 แทนตำแหน่งที่ว่าง พ.ศ. 2524 สังกัดพรรคกิจสังคม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดปัตตานี สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดปัตตานี สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดปัตตานี สังกัดพรรคประชาธิปัตย์

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอยะหริ่ง
หมวดหมู่:ชาวไทยเชื้อสายมลายู
หมวดหมู่:มุสลิมชาวไทย
หมวดหมู่:สกุลอับดุลบุตร
หมวดหมู่:นักการเมืองจากจังหวัดปัตตานี
หมวดหมู่:ผู้ดำรงตำแหน่งทางการเมืองท้องถิ่นในจังหวัดปัตตานี
หมวดหมู่:สมาชิกสภาผู้แทนราษฎรจังหวัดปัตตานี
หมวดหมู่:นักการเมืองพรรคกิจสังคม
หมวดหมู่:พรรคสหประชาธิปไตย
หมวดหมู่:นักการเมืองพรรคประชาธิปัตย์
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคเพื่อไทย
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
ไชยวัฒน์ ไตรยสุนันท์

ไชยวัฒน์ ไตรยสุนันท์ (เกิด 4 มิถุนายน พ.ศ. 2483) อดีตสมาชิกสภาผู้แทนราษฎร แบบบัญชีรายชื่อ อดีตสมาชิกสภาผู้แทนราษฎรจังหวัดเพชรบูรณ์ 2 สมัย อดีตกรรมการสภาที่ปรึกษาพรรคประชาธิปัตย์ และอดีตผู้อำนวยการองค์การคลังสินค้า

**ประวัติ**
ไชยวัฒน์ ไตรยสุนันท์ เกิดเมื่อวันที่ 4 มิถุนายน พ.ศ. 2483 เป็นบุตรของนายก้องศักดิ์ กับนางกิ่งกาญจน์ ไตรยสุนันท์ สำเร็จการศึกษา ชั้นมัธยมศึกษาจากโรงเรียนพิษณุโลกพิทยาคม นิติศาสตรบัณฑิต และ รัฐศาสตรมหาบัณฑิต จากมหาวิทยาลัยธรรมศาสตร์ 

**การทำงาน**
ไชยวัฒน์ ลงสมัครรับเลือกตั้งสมาชิกสภาผู้แทนราษฎรครั้งแรกในปี พ.ศ. 2518 สังกัดพรรคประชาธิปัตย์ และได้รับเลือกตั้งเป็นครั้งแรก รวมถึงครั้งต่อมา (พ.ศ. 2519) ต่อมาในปี พ.ศ. 2531 เขาได้เข้าร่วมงานกับพรรคประชาชน
ต่อมาเขาได้รับแต่งตั้งเป็นผู้อำนวยการองค์การคลังสินค้า กระทรวงพาณิชย์ ในระหว่างปี พ.ศ. 2536-2538 เป็นที่ปรึกษาผู้นำฝ่ายค้านในสภาผู้แทนราษฎร ในปี พ.ศ. 2544-2546 
ปี พ.ศ. 2554 ลงสมัครรับเลือกตั้งสมาชิกสภาผู้แทนราษฎรในระบบบัญชีรายชื่อ ลำดับที่ 50 แต่ไม่ได้รับเลือกตั้ง เนื่องจากพรรคได้รับเลือกตั้งแค่ 44 คน ต่อมา นายนิพนธ์ บุญญามณี สมาชิกสภาผู้แทนราษฎรลำดับที่ 30 ได้ลาออก จึงได้รับเลื่อนขึ้นมาเป็นแทน
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาลงสมัครรับเลือกตั้ง ส.ส.แบบบัญชีรายชื่อ สังกัดพรรคประชาธิปัตย์  ลำดับที่ 56 แต่ไม่ได้รับเลือกตั้ง

**สมาชิกสภาผู้แทนราษฎร**
ไชยวัฒน์ ไตรยสุนันท์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดเพชรบูรณ์ สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดเพชรบูรณ์ สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 แบบบัญชีรายชื่อ สังกัดพรรคประชาธิปัตย์ (เลื่อนแทน)

**เครื่องราชอิสริยาภรณ์**

**อ้างอิง**
หมวดหมู่:สมาชิกสภาผู้แทนราษฎรจังหวัดเพชรบูรณ์
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคประชาธิปัตย์
หมวดหมู่:นักการเมืองพรรคชาติไทย
หมวดหมู่:นักการเมืองพรรคประชาชน (พ.ศ. 2531)
หมวดหมู่:นักการเมืองพรรคเอกภาพ
หมวดหมู่:บุคคลจากโรงเรียนพิษณุโลกพิทยาคม
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ท.ม.
เรืองวิทย์ ดุษฎีสุรพจน์

เรืองวิทย์ ดุษฎีสุรพจน์ อดีตรองโฆษกประจำสำนักนายกรัฐมนตรี ในรัฐบาลบรรหาร ศิลปอาชา อดีตสมาชิกสภาผู้แทนราษฎรกรุงเทพมหานคร และเป็นประธานกรรมการบริษัทสินมั่นคงประกันภัย จำกัด (มหาชน)

**ประวัติ**
เรืองวิทย์ ดุษฎีสุรพจน์ เกิดเมื่อปี พ.ศ. 2499 สำเร็จการศึกษาปริญญาโท สาขาเศรษฐศาสตร์ จากมหาวิทยาลัยออกซฟอร์ด
เรืองวิทย์ ดุษฎีสุรพจน์ เป็นนักธุรกิจที่มีประสบการณ์ในการบริหารองค์กรหลายแห่ง เช่น เป็นประธานกรรมการบริหารและกรรมการผู้อำนวยการบริษัทหลักทรัพย์ซีมิโก้ จำกัด (มหาชน) กรรมการบริหารบริษัท ไรมอนแลนด์ จำกัด (มหาชน) และประธานกรรมการบริหารบริษัท ไทยสแตรทีจิค แคปปิตอล จำกัด (มหาชน)
เรืองวิทย์ ดุษฎีสุรพจน์ เป็นสมาชิกสภาผู้แทนราษฎรกรุงเทพมหานคร ในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 สังกัดพรรคพลังธรรม โดยได้รับเลือกตั้งในเขตเดียวกับพลตรีจำลอง ศรีเมือง และนายสุเทพ อัตถากร ต่อมาเขาได้รับแต่งตั้งเป็นรองเลขาธิการนายกรัฐมนตรี ฝ่ายการเมือง ในรัฐบาลชวน หลีกภัย ปี พ.ศ. 2535 และเป็นรองโฆษกประจำสำนักนายกรัฐมนตรี ในรัฐบาลนายบรรหาร ศิลปอาชา ในสัดส่วนของพรรคพลังธรรม ซึ่งนายเรืองวิทย์ เป็นสมาชิกอยู่ด้วย แต่ต่อมาเขาได้ลาออกจากตำแหน่งหลังได้รับการแต่งตั้งด้วยระยะเวลาไม่ถึง 1 เดือนเท่านั้น

**เครื่องราชอิสริยาภรณ์**

**อ้างอิง**
หมวดหมู่:นักการเมืองไทย
หมวดหมู่:นักธุรกิจชาวไทย
หมวดหมู่:บุคคลจากกรุงเทพมหานคร
หมวดหมู่:พรรคพลังธรรม
หมวดหมู่:บุคคลจากมหาวิทยาลัยออกซฟอร์ด
หมวดหมู่:สมาชิกสภาผู้แทนราษฎรกรุงเทพมหานคร
บิสิเนสแอร์

บิสิเนสแอร์ เป็นสายการบินสัญชาติไทย ก่อตั้งในปี พ.ศ. 2551 ร่วมกับคณะกรรมการและคณะกรรมการของ บริษัท ในเครือทั้งหมดที่มีความคิดที่ว่าอุตสาหกรรมการท่องเที่ยวในปัจจุบันมีการเปลี่ยนแปลงรวมทั้งมีแง่มุมที่เหมาะสมทุกอย่างพร้อมในการทำอุตสาหกรรมการท่องเที่ยวเช่นประสบการณ์การต้อนรับ, การเงิน, เทคนิคและบุคลากร ดังนั้น บิสิเนสแอร์ เริ่มต้นเริ่มต้นธุรกิจด้วยการให้บริการเช่าเหมาลำเพื่อวัตถุประสงค์ในการเป็นจำนวนมากเช่นธุรกิจการท่องเที่ยว, ศาสนาและการสัมมนา ฯลฯ จัดโดยสมาชิกทีมงานมืออาชีพและมีประสบการณ์จากสายการบินชั้นนำต่างๆ จากนั้น บริษัท เริ่มต้นติดต่อกรมการบินพลเรือน (DCA) ที่จะทำทางอากาศในการดำเนินงาน ในเดือนพฤศจิกายน 2009 บริษัท ได้รับอนุญาตให้มีใบอนุญาตประกอบการอากาศ (AOL) และ Air Operator Certificate (AOC) การดำเนินธุรกิจระหว่างประเทศทางอากาศ บริษัท มีภารกิจและความมุ่งมั่นที่จะให้บริการทางอากาศธุรกิจบนพื้นฐานของเหตุผลด้านความปลอดภัย

**เส้นทางการบิน**

**เอเชีย**
#จีน จีน
##ฉงชิ่ง - นามบินนานาชาติฉงชิ่ง Jiangbei
##ฉางชา - สนามบินฉางชา Huanghua  (เช่าเหมาลำ)
##เฉิงตู - สนามบินเฉิงตู (สิทธิตามกฏ)
##จี่หนาน - สนามบินนานาชาติจี่หนาน Yaoqiang  (เช่าเหมาลำ)
##หนานจิง - สนามบินนานาชาติหนานจิง Lukou  (เช่าเหมาลำ)
##หนิงโป - สนามบิน Ningbo (สิทธิตามกฏ)
##หวู่ฮั่น - สนามบินนานาชาติหวู่ฮั่น Tianhe  (เช่าเหมาลำ)
##ซีอาน - สนามบินนานาชาติซีอาน เซียนหยาง (เช่าเหมาลำ)
##เจิ้งโจว - สนามบินเจิ้งโจว (สิทธิตามกฏ)
#เกาหลีใต้ สาธารณรัฐเกาหลี (เกาหลีใต้)
##ปูซาน - ท่าอากาศยานนานาชาติกิมเฮ (เช่าเหมาลำ)
##Daegu - Daegu สนามบินนานาชาติ (เช่าเหมาลำ)
##เชียงม่วน - สนามบินนานาชาติ Muan  (เช่าเหมาลำ)
##โซล - ท่าอากาศยานนานาชาติอินชอน
#ญี่ปุ่น ประเทศญี่ปุ่น
##โตเกียว - ท่าอากาศยานนานาชาตินาริตะ (เช่าเหมาลำ)
#สิงคโปร์ สาธารณรัฐสิงคโปร์
##ท่าอากาศยานจางีสิงคโปร์ (เช่าเหมาลำ)
# 
##ไทเป - ท่าอากาศยานนานาชาติไต้หวันเถาหยวน (เช่าเหมาลำ)
#ไทย ประเทศไทย
##กรุงเทพฯ ท่าอากาศยานสุวรรณภูมิ ฐานการบินหลัก
##ท่าอากาศยานภูเก็ต
##ท่าอากาศยานเชียงใหม่
##ท่าอากาศยานกระบี่
##ท่าอากาศยานหาดใหญ่

**เครื่องบิน**
#โบอิง 767-200 1 ลำ
#โบอิง 767-300ER 5 ลำ
หมวดหมู่:การขนส่งทางอากาศ
หมวดหมู่:สายการบินสัญชาติไทยที่ปิดกิจการ
คาเมนไรเดอร์เกิลส์

คาเมนไรเดอร์ GIRLS (Kamen Raidā Gāruzu) เป็นวงไอดอลญี่ปุ่นรูปแบบแดนซ์ยูนิต จากค่าย Avex Trax จุดประสงค์ของการก่อตั้งเพื่อฉลองครบรอบ40ปี มาสค์ไรเดอร์ ซีรีส์ ในปีค.ศ. 2011 โดยแต่ละสมาชิกจะมีคาแร็คเตอร์มาจากมาสค์ไรเดอร์ของแต่ละคน

**ประวัติ**
คาเมนไรเดอร์ GIRLS ถูกก่อตั้งขึ้นมาจากบริษัท โตเอะ, นิปปอนโคลอมเบีย และ เอเวกซ์ เอนเตอร์เทนเมนท์ ในงานอีเวนท์ ซูเปอร์ฮีโร่ มิวสิกสตูดิโอ Vol.0 โดยเปิดตัวสมาชิกหลักทั้ง 5 คนคือ นาโอะ, ยูริกะ, คาโอริ, เอริกะ และ ฮิโตมิ ซึ่งมีจุดประสงค์ของการก่อตั้งเพื่อฉลองครบรอบ 40 ปี มาสค์ไรเดอร์ ซีรีส์ โดยเปิดตัววงเมื่อเดือนตุลาคม ปี ค.ศ. 2010 
ในเดือน เมษายน ปี ค.ศ. 2011 ได้เปิดตัวซิงเกิลที่ชื่อว่า Let's Go RiderKick 2011 ในเดือนพฤศจิกายนปีเดียวกัน เอนโด มิตสึกิ ได้ร่วมออดิชันให้กับวง ในเดือนธันวาคมปีเดียวกัน ฮิโรคาวะได้ออกจากวงเนื่องจากปัญหาสุขภาพ
ในเดือน กันยายน ปี ค.ศ. 2012 จิซาโตะ อาคิตะ ได้เข้าร่วมวงโดยประกาศในงานเปิดตัวมาสค์ไรเดอร์วิซาร์ด G&C มิวสิกเมจิก ทำให้มีสมาชิกมี 6 คน ขณะเดียวกัน ข้อมูลเว็บไซต์อย่างเป็นทางการที่เกี่ยวข้องกับฮิโรคาวะ รวมถึงเว็บบล็อกและโปรไฟล์ ถูกลบออกโดยไม่มีการประกาศแต่อย่างใด
ในเดือน กรกฎาคม ปี ค.ศ. 2013 ได้ถูกตั้งชื่อยูนิตชั่วคราวว่า ช็อคเกอร์เกิลส์ โดยนำรูปแบบลูกสมุนขององค์กรช็อกเกอร์มาเป็นคาแร็กเตอร์หลัก มีซิงเกิลเพลงคือ SSS ~Shock Shocker Shockest~ ในเดือนตุลาคมปีเดียวกัน เจนา ซุมิ โทโมมิ ได้เข้าร่วม
ในเดือน มกราคม ปี ค.ศ. 2015 คาโอริ นางุระ ประกาศจบการศึกษา

**สมาชิก**

**สมาชิกปัจจุบัน**
 ฮิโตมิ อิซากะ (Isaka Hitomi): มาสค์ไรเดอร์โอส (2010 - ปัจจุบัน)- จิซาโตะ อาคิตะ (Akita Chisato): มาสค์ไรเดอร์วิซาร์ด (2012 - ปัจจุบัน)- เจนา ซุมิ โทโมมิ (Sumi Tomomi Jena): มาสค์ไรเดอร์ไกมุ (2013 - ปัจจุบัน)

**อดีตสมาชิก**
ยูริกะ ฮิโรคาวะ (Hirokawa Yurika): มาสค์ไรเดอร์ริวคิ (2010 - 2012)
*คาโอริ นางุระ (Nagura Kaori): มาสค์ไรเดอร์คิบะ (2010 - 2015)
*เอริกะ โยชิซุมิ (Yoshizumi Erika): มาสค์ไรเดอร์เดนโอ (2010 - 2016)- นาโอะ ยาสุดะ (Yasuda Nao): มาสค์ไรเดอร์เบลด (2010 - 2016)- มิตสึกิ เอนโด (ญี่ปุ่น: 遠藤 三貴 Endō Mitsuki ?): มาสค์ไรเดอร์โฟร์เซ (2011 - 2017)- อายาโกะ คุโรดะ (Kuroda Ayako): (2015 - 2019)

**ผลงาน**
ซิงเกิล
*"Let's Go RiderKick 2011" - 20 เมษายน ค.ศ. 2011
*"KAMEN RIDER V3" - 3 สิงหาคม ค.ศ. 2011
*"Saite" - 14 มีนาคม ค.ศ. 2012
*"Last Engage" - 21 พฤศจิกายน ค.ศ. 2012
*"Just The Beginning" - 17 กุมภาพันธ์ ค.ศ. 2013
*"Go get 'em" - 22 พฤษภาคม ค.ศ. 2013
*"SSS ~Shock Shocker Shockest~" - 24 กรกฎาคม ค.ศ. 2013
*"E-X-A (Exciting×Attitude)" - 25 ธันวาคม ค.ศ. 2013
*"Break the shell" - 25 มิถุนายน ค.ศ. 2014
*"Next Stage" - 13 มกราคม ค.ศ. 2016
*"Rush N' Crash/Movin'on" - 13 สิงหาคม ค.ศ.2016
อัลบั้ม
*"Alteration" - 20 มีนาคม ค.ศ. 2013
*"Explode" - 19 มีนาคม ค.ศ. 2014
*"Super Best" - 1 เมษายน ค.ศ. 2015
*"invincible" - 23 สิงหาคม  ค.ศ.2017

**อ้างอิง**
ก
หมวดหมู่:เกิร์ลกรุปญี่ปุ่น
หมวดหมู่:กลุ่มดนตรีสัญชาติญี่ปุ่น
เอสทีเอส-100

STS-100 เป็นภารกิจสเปซชัทเทิลไปยังสถานีอวกาศนานาชาติด้วยกระสวยอวกาศเอนเดฟเวอร์ STS-100 ติดตั้งแขนหุ่นยนต์ Canadarm2 ใน ISS

**ดูเพิ่ม**
วิทยาศาสตร์อวกาศ
*สเปซชัทเทิล
*รายการภารกิจของกระสวยอวกาศ

**อ้างอิง**

**แหล่งข้อมูลอื่น**
  NASA mission summary date=2007-09-11 -  STS-100 Video Highlights date=2014-07-15 
หมวดหมู่:ภารกิจกระสวยอวกาศ
หมวดหมู่:ภารกิจอวกาศในปี พ.ศ. 2544
วอสตอค 1

วอสตอค 1 (Vostok 1) เป็นภารกิจอวกาศครั้งแรกในโครงการวอสตอค และเป็นครั้งแรกของการบินอวกาศที่มีมนุษย์ขึ้นไปในประวัติศาสตร์ วอสตอค 3เคเอถูกส่งขึ้นสู่วงโคจรเมื่อวันที่ 12 เมษายน ค.ศ. 1961 เที่ยวบินนี้มียูริ กาการิน นักบินอวกาศจากสหภาพโซเวียตขึ้นสู่อวกาศ เป็นเที่ยวบินครั้งแรกที่มีมนุษย์ขึ้นสู่อวกาศ เช่นเดียวกับเที่ยวบินแรกของวงโคจรของยานพาหนะบรรจุ วอสตอค 1 ถูกส่งโดยโครงการอวกาศโซเวียต และได้รับการออกแบบโดยวิศวกรชาวโซเวียตนำโดย เซอร์ไก โคโรเลฟ ภายใต้การกำกับดูแลของKerim Kerimov และคนอื่นๆ

**อ้างอิง**

**แหล่งข้อมูลอื่น**
  Gagarin's Start – short video by Roscosmos including the preparation, Gagarin's flight, and Gagarin back on Earth-  Vostok 1 – Encyclopedia Astronautica-  The First Man In Space – NASA/JPL translation of Soviet Radio and Newspaper Reports – May 1, 1961-  An analysis of the flight of Vostok 1 – Sven Grahn-   transcript of Gagarin's radio conversations with ground stations, starting 2hrs before launch, and other related documents-  Sotheby's Auction House Resultsfix-attempted=yes 
หมวดหมู่:การบินอวกาศมนุษย์
หมวดหมู่:โครงการวอสตอค
หมวดหมู่:ภารกิจอวกาศในปี พ.ศ. 2504
ภิญญา ช่วยปลอด

ภิญญา ช่วยปลอด (9 เมษายน พ.ศ. 2483 – 8 กันยายน พ.ศ. 2565) อดีตรัฐมนตรีช่วยว่าการกระทรวงพาณิชย์ และอดีตสมาชิกสภาผู้แทนราษฎรจังหวัดสุราษฎร์ธานี

**ประวัติ**
ภิญญา ช่วยปลอด เกิดเมื่อวันที่ 9 เมษายน พ.ศ. 2483 สำเร็จการศึกษาปริญญาตรี เศรษฐศาสตรบัณฑิต จาก มหาวิทยาลัยธรรมศาสตร์ 
ปี พ.ศ. 2553 ถูกศาลล้มละลายกลาง สั่งให้เป็นบุคคลล้มละลาย และปลดจากจากการเป็นบุคคลล้มละลาย ในปี พ.ศ. 2557

**การเสียชีวิต**
ภิญญา ช่วยปลอด เสียชีวิต ณ โรงพยาบาลตำรวจเมื่อวันที่ 8 กันยายน พ.ศ. 2565 สิริอายุรวม 82 ปี

**งานการเมือง**
อดีตเคยเป็นพนักงานธนาคารเอเชียทรัสต์ จำกัด ต่อมา ภิญญา ลงรับสมัครเลือกตั้งสมาชิกสภาผู้แทนราษฎรจังหวัดสุราษฎร์ธานี และได้รับเลือกตั้งเป็นครั้งแรก ใน พ.ศ. 2522 ได้รับเลือกติดต่อกันเรื่อยมา จนถึง พ.ศ. 2531 ก่อนที่จะได้รับเลือกเป็น สมาชิกวุฒิสภา จังหวัดสุราษฎร์ธานี ในปี พ.ศ. 2543 
ภิญญา ช่วยปลอด เคยดำรงตำแหน่งรัฐมนตรีช่วยว่าการกระทรวงพาณิชย์ ในรัฐบาลของพลเอก ชาติชาย ชุณหะวัณ เมื่อปี พ.ศ. 2531 ถึงวันที่ 25 สิงหาคม พ.ศ. 2533
ภิญญา ช่วยปลอด เคยถูกตรวจสอบการร่ำรวยผิดปกติ โดย คณะรักษาความสงบเรียบร้อยแห่งชาติ หรือ รสช. เมื่อปี พ.ศ. 2534

**สมาชิกสภาผู้แทนราษฎร**
ภิญญา ช่วยปลอด ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดสุราษฎร์ธานี สังกัดพรรคกิจสังคม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดสุราษฎร์ธานี สังกัดพรรคกิจสังคม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดสุราษฎร์ธานี สังกัดพรรคกิจสังคม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดสุราษฎร์ธานี สังกัดพรรคกิจสังคม

**สมาชิกวุฒิสภา**
ภิญญา ช่วยปลอด ได้รับการเลือกตั้งเป็นสมาชิกวุฒิสภาทั้งหมด 1 สมัย คือ
# การเลือกตั้งสมาชิกวุฒิสภาไทยเป็นการทั่วไป พ.ศ. 2543 จังหวัดสุราษฎร์ธานี

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอพนม
หมวดหมู่:นักการธนาคารชาวไทย
หมวดหมู่:นักการเมืองจากจังหวัดสุราษฎร์ธานี
หมวดหมู่:สมาชิกสภาผู้แทนราษฎรจังหวัดสุราษฎร์ธานี
หมวดหมู่:สมาชิกวุฒิสภาจังหวัดสุราษฎร์ธานี
หมวดหมู่:พรรคธรรมสังคม
หมวดหมู่:นักการเมืองพรรคกิจสังคม
หมวดหมู่:นักการเมืองพรรคสามัคคีธรรม
หมวดหมู่:พรรคมวลชน
หมวดหมู่:พรรคมัชฌิมาธิปไตย
หมวดหมู่:นักการเมืองพรรคเพื่อไทย
หมวดหมู่:บุคคลจากคณะเศรษฐศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:โครงการวอสตอค

หมวดหมู่:ยานอวกาศที่มีมนุษย์ควบคุม
หมวดหมู่:โครงการอวกาศที่มีมนุษย์ควบคุมของสหภาพโซเวียต
หมวดหมู่:โครงการการบินอวกาศมนุษย์
ธนนไชย

ธนนไชย หรือฮวงไซ Buchanania siamensis เป็นไม้ยืนต้นขนาดเล็กในสกุลมะม่วงหัวแมงวัน วงศ์ Anacardiaceae เป็นไม้ผลัดใบ กิ่งก้านอ่อนมีขนสีน้ำตาลแดง กิ่งแก่ผิวเกลี้ยง ใบเดี่ยว แตกใบมากที่ปลายยอด ใบหนา กรอบ ใบขนาดเล็กกว่ามะม่วงหัวแมงวัน ใบอ่อนสีน้ำตาลแดง ดอกเป็นดอกช่อ ผลสดค่อนข้างกลม ผลอ่อนสีเขียว สุกเป็นสีดำ ออกดอกช่วงมกราคม–มีนาคม ผลแก่ช่วงเมษายน–พฤษภาคม พบครั้งแรกในประเทศไทยที่จังหวัดกาญจนบุรี โดย J.E. Teijsmann ชาวเนเธอร์แลนด์ ชื่อสปีชีส์ตั้งตามชื่อประเทศไทย 
ฮวงไซ เป็นพืชทนเค็ม เจริญได้ดีในดินเค็ม ใบอ่อนรับประทานเป็นผักสด ผลมีรสหวาน รับประทานได้ ลำต้นใช้ก่อสร้าง เป็นพืชสมุนไพร ทางภาคอีสาน ใช้ลำต้นหรือรากต้มน้ำดื่ม แก้ผิดสำแดง เปลือกลำต้น ต้มน้ำผสมเกลือใช้อมรักษารำมะนาด ใช้ยางชันเคี่ยวผสมกับสมุนไพรชนิดอื่น รักษาฝีเน่าหรือใช้เปลือกต้นเคี่ยวกับสมุนไพรอื่น รักษาโรคเริม ใช้เป็นไม้ประดับได้ด้วย

**อ้างอิง**
 ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 34 - สถาบันวิจัยวลัยรุกขเวช มหาวิทยาลัยมหาสารคาม. พรรณไม้พื้นบ้านอีสาน เล่ม 1. มหาสารคาม: มหาวิทยาลัยมหาสารคาม. 2544 หน้า 33
หมวดหมู่:สกุลมะม่วงหัวแมงวัน
หมวดหมู่:ผลไม้
หมวดหมู่:สมุนไพร
หมวดหมู่:ไม้ประดับ
หมวดหมู่:ไม้ที่ใช้ในการก่อสร้าง
อ้อยช้าง

อ้อยช้าง หรือ กอกกัน, อด, กุ๊ก ( Lannea coromandelica) เป็นไม้ยืนต้นในวงศ์ Anacardiaceae เปลือกสีน้ำตาลปนเทา แตกเป็นสะเก็ดรูปสี่เหลี่ยม ใบประกอบแบบขนนก ดอกช่อ สีเหลืองอ่อน ออกดอกแล้วจะทิ้งใบหมด ผลขนาดเล็ก สุกแล้วสีเหลืองหรือแดง เป็นพืชที่รับประทานได้ โดยนำยอดอ่อนมารับประทานเป็นผัก รากสะสมน้ำไว้มาก สามารถตัดรากแล้วรองน้ำมาดื่มได้ นิยมนำรากไปผสมในยาตำรับต่าง ๆ เพื่อให้รสดีขึ้น
เป็นพรรณไม้ที่คนมักเข้าใจคลาดเคลื่อนว่า เป็นต้นเดียวกันกับต้นปีบทอง ซึ่งมีชื่อเรียกในบางภูมิภาคว่าอ้อยช้างเช่นกัน

**อ้างอิง**
 สถาบันวิจัยวลัยรุกขเวช มหาวิทยาลัยมหาสารคาม. พรรณไม้พื้นบ้านอีสาน เล่ม 1. มหาสารคาม: มหาวิทยาลัยมหาสารคาม. 2544 หน้า 35
หมวดหมู่:วงศ์มะม่วง
หมวดหมู่:พืชที่รับประทานได้
Lannea

Lannea เป็นสกุลของพืชมีดอกในวงศ์ Anacardiaceae สปีชีส์ในสกุลนี้ได้แก่: - Lannea acida A.Rich.- Lannea alata (Engl.) Engl.- Lannea ambacensis (Hiern) Engl.- Lannea angolensis R.Fern. & Mendes- Lannea antiscorbutica (Hiern) Engl.- Lannea barteri (Oliv.) Engl.- Lannea coromandelica (Houtt.) Merr.- Lannea discolor (Sond.) Engl.- Lannea edulis (Sond.) Engl.- Lannea fruticosa (Hochst. ex A. Rich.) Engl.- Lannea fulva (Engl.) Engl.- Lannea gossweileri Exell & Mendonça- Lannea humilis (Oliv.) Engl.- Lannea rubra (Hiern) Engl.- Lannea schimperi (Hochst. ex A.Rich.) Engl.- Lannea schweinfurthii (Engl.) Engl.- Lannea velutina A.Rich.- Lannea welwitschii (Hiern) Engl.
อาจจะเป็นชื่อพ้องของสปีชีส์อื่น:- Lannea transulta (Balf.f.) Radcl.-Sm.- Lannea triphylla (syn. L. somalensis & L. cinerea)

**อ้างอิง**
หมวดหมู่:วงศ์มะม่วง
สกุลมะม่วงหิมพานต์

สกุลมะม่วงหิมพานต์  หรือ Anacardium เป็นสกุลของพืชมีดอกในวงศ์ Anacardiaceae เป็นพืชพื้นเมืองในเขตร้อนของทวีปอเมริกา 

**ตัวอย่างสปีชีส์**
Anacardium corymbosum Barb.Rodr.
*Anacardium excelsum L. - Wild Cashew
*Anacardium giganteum (Bertero & Balb. ex Kunth) Skeels - Caja Acu, บางครั้งเรียกมะม่วงหิมพานต์ป่า 
*Anacardium humile Hance ex Engl.
*Anacardium microcarpum A.St.-Hil.
*Anacardium nanum A.St.-Hil.
*Anacardium negrense Pires & Froes
*Anacardium occidentale L. - Cashew
*Anacardium spruceanum Benth. ex Engl. 

**อ้างอิง==
สกุลพิสตาชีโอ

เมล็ดพิสตาชีโอ
เรซินจาก Pistacia lentiscus
Pistacia เป็นสกุลของพืชมีดอกในวงศ์ Anacardiaceae ประกอบด้วย 20 สปีชีส์ที่เป็นพืชพื้นเมืองในแอฟริกาและยูเรเชีย จากกานาเรียส แอฟริกา และ  ยุโรปใต้ เขตอบอุ่นและกึ่งทะเลทรายของเอเชียและอเมริกาเหนือ จากเม็กซิโกไปจนถึงเท็กซัสหรือแคลิฟอร์เนีย 

**สปีชีส์**
Bursera simaruba (L.) Sarg. เคยถูกจัดจำแนกเป็น P. simaruba L.

**อ้างอิง==
Dracontomelon

Dracontomelon เป็นสกุลของพืชมีดอกในวงศ์ Anacardiaceae สปีชีส์ที่เป็นที่รู้จักมากที่สุดคือ Dracontomelon duperreanum ซึ่งเป็นผลไม้ในกัมพูชา เวียดนาม และ จีน 

**สปีชีส์**
เปลือกของต้นอ่อน Dracontomelon duperreanum
Dracontomelon duperreanum
*Dracontomelon costatum Blume
*Dracontomelon cuspidatum Blume
*Dracontomelon dao Merr. & Rolfe (ชื่อพ้อง Dracontomelon brachyphyllum Ridl., Dracontomelon celebicum Koord., Dracontomelon cumingianum Baill., Dracontomelon edule Skeels, Dracontomelon lamiyo Merr., Dracontomelon laxum Schum., Dracontomelon mangiferum Blume, Dracontomelon puberulum Miq., Dracontomelon sylvestre Bl.,  Dracontomelon sylvestre Blume, Comeurya cumingiana Baill., Paliurus dao Blanco, Paliurus edulis Blanco, Paliurus lamiyo Blanco, Pomum draconum Rumph., Pomum draconum silvestre Rumph., Poupartia mangifera Bl.)
*Dracontomelon duperreanum Pierre (syn. Dracontomelon sinense Stapf )
*Dracontomelon laoticum Evrard & Tardieu
*Dracontomelon lenticulatum Wilkinson
*Dracontomelon macrocarpum Li
*Dracontomelon multijugum Radlk. (formerly C.DC.)
*Dracontomelon papuanum Lauterb.
*Dracontomelon petelotii Tardieu
*Dracontomelon pilosum Seem.
*Dracontomelon schmidii Tardieu
*Dracontomelon vitiense  Engl.
หมวดหมู่:วงศ์มะม่วง
หมวดหมู่:เครื่องราชอิสริยาภรณ์แห่งจักรวรรดิอังกฤษ

เครื่องราชอิสริยาภรณ์แห่งจักรวรรดิอังกฤษ (Order of the British Empire) แบ่งเป็น 5 ชั้น ได้แก่- Knight Grand Cross หรือ Dame Grand Cross of the Most Excellent Order of the British Empire (GBE, จีบีอี)- Knight Commander หรือ Dame Commander of the Most Excellent Order of the British Empire (KBE, เคบีอี หรือ DBE, ดีบีอี)- Commander of the Most Excellent Order of the British Empire (CBE, ซีบีอี)- Officer of the Most Excellent Order of the British Empire (OBE, โอบีอี)- Member of the Most Excellent Order of the British Empire (MBE, เอ็มบีอี)
หมวดหมู่:เครื่องราชอิสริยาภรณ์สหราชอาณาจักร
แอตแลนติส ผจญภัยอารยนครสุดขอบโลก

แอตแลนติส ผจญภัยอารยนครสุดขอบโลก (Atlantis: The Lost Empire) เป็นภาพยนตร์แอนิเมชันอเมริกันในปี ค.ศ. 2001 สร้างโดย วอลท์ ดิสนีย์ ฟีเจอร์แอนิเมชัน เป็นภาพยนตร์ไซไฟเรื่องแรกของวอลท์ ดิสนีย์ เขียนโดย แทป เมอร์พี กำกับโดย การ์รี เทรส์เดล และเคอร์ค ไวส์ ออกฉายครั้งแรกในวันที่ 3 มิถุนายน ค.ศ. 2001 ในรอบปฐมทัศน์

**อ้างอิง**

**แหล่งข้อมูลอื่น**
 Atlantis: The Lost Empire- 15584- Atlantis: The Lost Empire- Atlantis: The Lost Empire- Atlantis: The Lost Empire
หมวดหมู่:ภาพยนตร์ที่ออกฉายในปี พ.ศ. 2544
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์แอนิเมชันของดิสนีย์
หมวดหมู่:ภาพยนตร์ผจญภัยแฟนตาซี
หมวดหมู่:ภาพยนตร์ที่มีฉากในประเทศสมมุติ
หมวดหมู่:ภาพยนตร์ที่มีฉากในวอชิงตัน ดี.ซี.
หมวดหมู่:ภาพยนตร์ที่ถ่ายทำใน 70 มม.
หมวดหมู่:ภาพยนตร์ที่มีฉากในมหาสมุทรแอตแลนติก
หมวดหมู่:ภาพยนตร์แอนิเมชันโดยวอลต์ดิสนีย์พิกเชอส์
หมวดหมู่:ภาพยนตร์โดยวอลต์ดิสนีย์แอนิเมชันสตูดิโอส์
หมวดหมู่:ผู้ได้รับเครื่องราชอิสริยาภรณ์เอ็มบีอี

Member of the Most Excellent Order of the British Empire (MBE)
หมวดหมู่:เครื่องราชอิสริยาภรณ์แห่งจักรวรรดิอังกฤษ
หมวดหมู่:ภาพยนตร์ที่มีฉากในมหาสมุทรแอตแลนติก

หมวดหมู่:ภาพยนตร์เกี่ยวกับการเดินเรือ
หมวดหมู่:ภาพยนตร์แบ่งตามฉากการถ่ายทำทางภูมิศาสตร์
หมวดหมู่:ผู้ได้รับเครื่องราชอิสริยาภรณ์โอบีอี

Officer of the Most Excellent Order of the British Empire (OBE)
หมวดหมู่:เครื่องราชอิสริยาภรณ์แห่งจักรวรรดิอังกฤษ
หมวดหมู่:ผู้ได้รับเครื่องราชอิสริยาภรณ์ซีบีอี

Commander of the Most Excellent Order of the British Empire (CBE)
หมวดหมู่:เครื่องราชอิสริยาภรณ์แห่งจักรวรรดิอังกฤษ
หมวดหมู่:ภาพยนตร์เกี่ยวกับการเดินเรือ

หมวดหมู่:ภาพยนตร์แบ่งตามฉากการถ่ายทำ
หมวดหมู่:ภาพยนตร์ผจญภัย
หมวดหมู่:ภาพยนตร์ที่มีฉากบนเรือ
หมวดหมู่:ผู้ได้รับเครื่องราชอิสริยาภรณ์เคบีอี

Knight Commander of the Most Excellent Order of the British Empire (KBE)
หมวดหมู่:เครื่องราชอิสริยาภรณ์แห่งจักรวรรดิอังกฤษ
หมวดหมู่:ผู้ได้รับเครื่องราชอิสริยาภรณ์ดีบีอี

Dame Commander of the Most Excellent Order of the British Empire (DBE)
หมวดหมู่:เครื่องราชอิสริยาภรณ์แห่งจักรวรรดิอังกฤษ
หมวดหมู่:เดมแห่งสหราชอาณาจักร
หมวดหมู่:ผู้ได้รับเครื่องราชอิสริยาภรณ์จีบีอี

Knight Grand Cross or Dame Grand Cross of the Most Excellent Order of the British Empire (GBE)
หมวดหมู่:เครื่องราชอิสริยาภรณ์แห่งจักรวรรดิอังกฤษ
หมวดหมู่:ภาพยนตร์ผจญภัยแฟนตาซี

หมวดหมู่:ภาพยนตร์แฟนตาซีแบ่งตามประเภท

หมวดหมู่:ภาพยนตร์ผจญภัยแบ่งตามประเภท
แม่แบบ:เหตุการณ์ปัจจุบัน/2556 มิถุนายน 23

* กลุ่มประชาสังคมหลายกลุ่ม  ร่วมกันจัดงาน "24 มิถุนาฯ เฉลิมฉลองวันชาติประชาชน" โดยเป็นการจัดงานรำลึกเพื่อโหมโรง ก่อนถึงวันครบรอบ 81 ปี การเปลี่ยนแปลงการปกครอง 24 มิถุนายน พ.ศ. 2475 ที่จะมาถึงในเช้าวันที่ 24 มิถุนายน  (ประชาไทออนไลน์)- เกิดปรากฏการณ์ซูเปอร์มูน โดยสามารถมองเห็นได้ชัดเจนในหลายพื้นที่บนพื้นโลก ซึ่งซูเปอร์มูนครั้งนี้ ดวงจันทร์ได้ใหญ่ขึ้นกว่าเดิม 14% ( คมชัดลึก)
}
ตุ๊กตาโรเบิร์ต

ตุ๊กตาโรเบิร์ต
ตุ๊กตาโรเบิร์ต หรือ ตุ๊กตาผีสิงโรเบิร์ต หรือ ตุ๊กตาน่าลุ่มหลงโรเบิร์ต (Robert the Doll, Robert the Haunted Doll, Robert the Enchanted Doll) เป็นตุ๊กตารูปเด็กผู้ชายใส่ชุดกะลาสีตัวหนึ่ง ที่เชื่อว่าเป็นตุ๊กตาผีสิง

**อ้างอิง**

**แหล่งข้อมูลอื่น**
  เว็บไซต์ตุ๊กตาโรเบิร์ต  date=2021-03-24 
หมวดหมู่:ตำนานพื้นบ้าน
หมวดหมู่:ตุ๊กตา
หมวดหมู่:ผี
รุ้งนภัฐ บริจินดากุล

รุ้งนภัฐ บริจินดากุล หรือ โอ๋ เดิมชื่อ รุ่งระวี บริจินดากุล และ กัญญนันทน์ กีรติธนาพิศุทร์เกิดวันที่ 20 มกราคม พ.ศ. 2523 เป็นนักแสดงและนางแบบชาวไทยในสังกัดกันตนาเกิดที่กรุงเทพมหานคร โอ๋ รุ่งระวี เข้าวงการบันเทิงจากการเป็นนางแบบและถ่ายแบบปกนิตยาสารต่างๆ และร่วมแสดงมิวสิกวิดีโอและผลงานภาพยนตร์ เป็นต้น

**ประวัติ**
โอ๋ รุ่งระวี เมื่อวันที่ 20 มกราคม พ.ศ. 2523 เป็นนักแสดงและนางแบบชาวไทยเกิดที่กรุงเทพมหานครในสังกัดกันตนาโอ๋ รุ่งระวีสำเร็จการศึกษาระดับปริญญาตรีคณะนิเทศศาสตร์ วิทยุ-โทรทัศน์ มหาวิทยาลัยธุรกิจบัณฑิตย์

**ในวงการบันเทิง**
โอ๋ รุ่งระวี เริ่มเข้าในวงการบันเทิงจากการเป็นนางแบบและถ่ายแบบปกนิตยาสารและร่วมแสดงมิวสิกวิดีโอและผลงานภาพยนตร์ เช่น ตุ๊กแกผี, องค์บาก และผลงานการแสดงภาพยนตร์ต่างๆ เป็นต้น ภายหลังโอ๋ รุ่งระวี ได้เซ็นสัญญาเป็นนักแสดงในสังกัดกันตนาในสังกัดช่อง 7 เธอได้มีผลงานละครเรื่อง นางฟ้าเดินดิน, แก่นกะลา, และ ดอกเบี้ยเคลียร์รัก และผลงานละครอีกคับคั่งทำให้โอ๋ รุ่งระวีมีชื่อเสียงและเป็นหนึ่งนักแสดงมากฝีมือเป็นต้น

**ผลงาน == 

**ผลงานละคร**

**ผลงานภาพยนตร์**
ตุ๊กแกผี
*ตะเคียน
*องค์บาก
*แมนเกินร้อยแอ้มเกินพิกัด
*ผู้หญิง 5 บาป 2

**มิวสิควิดิโอ**
เพลง เธอง่ายเอง ของ ไฮเปอร์
*เพลง คนหน้า ม. ของ ไชน่า ดอลส์
*เพลง นางฟ้าหรือซาตาน ของ ธันวา ราศีธนู

**พิธีกร**
พิธีกรรายการ "ไฉไล วีคลี่" (ช่อง 5)

**อ้างอิง**
หมวดหมู่:นักแสดงหญิงชาวไทย
หมวดหมู่:นางแบบไทย
หมวดหมู่:พิธีกรชาวไทย
รายพระนามเจ้าชายราชรัฐปากัวลามาน

==รายพระนามเจ้าชายราชรัฐปากัวลามาน**

**ดูเพิ่ม**
ราชรัฐปากัวลามาน
*ประเทศอินโดนีเซีย
ป
รายชื่อตอนในยูกิโอ 5D's

รายชื่อตอนของการ์ตูนทีวีแอนิเมชันของประเทศญี่ปุ่นเรื่อง ยูกิโอ 5D's ซีรีส์จากยูกิโอ ซึ่งได้ออกอากาศตั้งแต่วันที่ 2 เมษายน ค.ศ. 2008 จนถึงวันที่ 3 เมษายน ค.ศ. 2011 โดยแบ่งออกเป็น 5 ซีซัน

**เพลง**

**เพลงเปิด**

**เพลงจบ**

**เพลงแทรก**

**รายชื่อตอน== 

**ดูเอลฟอร์จูนคัพ (ฤดูกาลที่ 1)**

**เทพสถิตธรณี (ฤดูกาลที่ 2)**

**Road to Destiny (ฤดูกาลที่ 3)**

**World Riding Grand Prix (ฤดูกาลที่ 4)**

**การต่อสู้เดิมพันอนาคต (ฤดูกาลที่ 5)**

**ตอนพิเศษ**

**ภาพยนตร์**

**ดูเพิ่ม**
 ยูกิโอ- เกมกลคนอัจฉริยะ R- เกมกลคนอัจฉริยะ GX- ยูกิโอ ZEXAL

**อ้างอิง**

**แหล่งข้อมูลอื่น**
  NASinc. date=2012-02-14  (Japanese)-  Web Newtype date=2004-11-05  (Japanese)-  cal.syoboi (Japanese)-  TV Tokyo (Japanese)-  Janime date=2008-05-12 - 9404
หมวดหมู่:รายชื่อตอนในยูกิโอ เกมกลคนอัจฉริยะ
หมวดหมู่:รายชื่อตอนในยูกิโอ เกมกลคนอัจฉริยะ

หมวดหมู่:ยูกิโอ เกมกลคนอัจฉริยะ
ยูกิโอ เกมกลคนอัจฉริยะ
ยูกิโอ เกมกลคนอัจฉริยะ
การเลือกตั้งสมาชิกสภาผู้แทนราษฎรสยามเป็นการทั่วไป พ.ศ. 2481

การเลือกตั้งสมาชิกสภาผู้แทนราษฎรสยามเป็นการทั่วไป พ.ศ. 2481 ถือเป็น การเลือกตั้งครั้งที่ 3 ของประเทศไทย นับตั้งแต่มีการเปลี่ยนแปลงการปกครอง พ.ศ. 2475 มา
การเลือกตั้งครั้งนี้เกิดขึ้นในวันที่ 12 พฤศจิกายน พ.ศ. 2481 ซึ่งเกิดขึ้นหลังจากการเลือกตั้งครั้งที่ 2 ที่มีขึ้นก่อนหน้านั้นไม่ถึง 1 ปี สืบเนื่องจากการที่ พันเอก พระยาพหลพลหยุหเสนา นายกรัฐมนตรีได้ประกาศพระราชกฤษฎีกายุบสภาผู้แทนราษฎรขึ้นเมื่อวันที่ 13 กันยายน ปีเดียวกัน อันถือเป็นการยุบสภาฯ เป็นครั้งแรกด้วยนับตั้งแต่มีการเปลี่ยนแปลงการปกครองมา เนื่องจากรัฐบาลไม่สามารถที่จะควบคุมความวุ่นวายในสภาผู้แทนราษฎรได้ อันเนื่องจากรัฐบาลได้เสนออนุมัติต่อสภาฯ เรื่องขอรวมพระสงฆ์ธรรมยุติกนิกายและมหานิกายเข้าด้วยกัน และเสนอพระราชบัญญัติงบประมาณประจำปี สมาชิกสภาผู้แทนราษฎรประเภทที่ 1 (ส.ส.ประเภทที่ 1) หรือ ส.ส.ที่มาจากการเลือกตั้งโดยประชาชนหลายคน เช่น นายถวิล อุดล ส.ส.จังหวัดร้อยเอ็ด ได้เป็นผู้อภิปรายในเรื่องนี้อย่างดุเดือด อีกทั้งก่อนหน้านั้นไม่นาน มีการทำร้ายร่างกายสมาชิกสภาฯกัน คือ การจับนายเลียง ไชยกาล ส.ส.จังหวัดอุบลราชธานี โยนลงสระน้ำหลังอาคารรัฐสภา (พระที่นั่งอนันตสมาคม ในขณะนั้น) รัฐบาลไม่สามารถสอบสวนหาตัวผู้กระทำการมาลงโทษได้ แม้จะรู้กันโดยทั่วไปว่า เป็นการกระทำของ ส.ส.ประเภทที่ 2 ที่รัฐบาลเป็นผู้แต่งตั้ง ตลอดจนการโจมตีการทำงานของรัฐบาลอย่างดุเดือด ตรงไปตรงมาของหนังสือพิมพ์หลายฉบับด้วย เช่น "ชุมนุม" ของ ร้อยโท ณเณร ตาละลักษณ์ (ซึ่งต่อมาได้ลงรับเลือกตั้งเป็น ส.ส.จังหวัดพระนคร ในครั้งนี้)
ผลการเลือกตั้ง มีการเลือก ส.ส. มาทั้งหมด 91 คน คิดเป็นร้อยละ 49.35 ของสภาฯ โดยมีผู้ออกมาใช้สิทธิร้อยละ 35.05	จังหวัดที่มีผู้ออกมาใช้สิทธิมากที่สุดคือ จังหวัดนครนายก	คิดเป็นร้อยละ 67.36	และจังหวัดที่มีผู้ออกมาใช้สิทธิน้อยที่สุด คือ จังหวัดตรัง	คิดเป็นร้อยละ 16.28
หลังการเลือกตั้งแล้ว พ.อ.พระยาพหลพลพยุหเสนา ได้ประกาศว่าจะไม่ขอรับตำแหน่งนายกรัฐมนตรีต่อ อันเนื่องจากสภาพร่างกายที่เจ็บป่วยจากอาการเส้นโลหิตในสมองแตก ต่อมาในวันที่ 6 ธันวาคม ปีเดียวกัน ได้มีการเชิญตัวบุคคลสำคัญและรัฐมนตรีหลายคนไปปรึกษาหารือกันอย่างเป็นความลับที่วังปารุสกวัน อันเป็นที่พำนักของ พ.อ.พระยาพหลฯ รักษาการนายกฯ และในวันที่ 16 ธันวาคม ปีเดียวกัน ก็ได้มีการแต่งตั้ง พ.อ.หลวงพิบูลสงคราม รัฐมนตรีว่าการกระทรวงกลาโหม ในรัฐบาลชุดที่แล้ว เป็นนายกรัฐมนตรี ด้วยการลงนามของคณะผู้สำเร็จราชการแทนพระองค์ (พระองค์เจ้าอาทิตย์ทิพอาภา, เจ้าพระยายมราช, เจ้าพระยาพิชเยนทรโยธิน) ในพระปรมาภิไธยของสมเด็จพระเจ้าอยู่หัวอานันทมหิดล
อนึ่งระหว่างการเลือกตั้ง ทั้งก่อนหน้านั้นและหลังจากนั้นไม่นาน ได้เกิดเหตุการณ์การลอบสังหาร พ.อ.หลวงพิบูลฯหลายครั้ง ทำให้สถานการณ์ในประเทศขณะนั้นเต็มไปด้วยความสับสนวุ่นวาย แต่ก็มีเหตุการณ์สำคัญแทรกเข้ามา คือ การเสด็จนิวัติพระนครครั้งแรกของสมเด็จพระเจ้าอยู่หัวอานันทมหิดล เมื่อวันที่ 15 พฤศจิกายน พ.ศ. 2481 หลังการเลือกตั้งเสร็จสิ้นลงเพียง 3 วัน
หลังจากการเลือกตั้งครั้งนี้ และการขึ้นดำรงตำแหน่งนายกรัฐมนตรีของ พ.อ.หลวงพิบูลฯ แล้ว ก็ได้มีการจับกุมหลายบุคคลในกรณีกบฏพระยาทรงสุรเดช ในเวลาต่อมา

**ดูเพิ่ม**
สภาผู้แทนราษฎรไทย ชุดที่ 3

**อ้างอิง**
หมวดหมู่:การเลือกตั้งสมาชิกสภาผู้แทนราษฎรไทยเป็นการทั่วไป
หมวดหมู่:การเลือกตั้งในสยามในปี พ.ศ. 2481
แอนไทไซโคลน

แอนไทไซโคลนที่ออสเตรเลียเมื่อวันที่ 8 กันยายน 2555 ขณะหมุนเวียนซ้ายเป็นวงรีไปเหนือท้องฟ้าโปร่ง
แอนไทไซโคลน หรือ แอนติไซโคลน (anticyclone) เป็นปรากฏการณ์ของสภาพภูมิอากาศซึ่งสำนักงานอากาศแห่งชาติ (National Weather Service) ของสหรัฐอเมริกา นิยามว่า เป็น "ลมที่สัญจรเป็นวงกว้างรอบ ๆ บริเวณกลางความกดอากาศที่มีระดับสูง โดยหมุนเวียนขวาไปทางซีกโลกเหนือ แล้วหมุนเวียนซ้ายไปทางซีกโลกใต้" แอนไทโซโคลนมีผลให้ท้องฟ้าโปร่งขึ้น ทั้งอากาศเย็นสบายและแห้งขึ้น ถ้าเกิดในยามวิกาล ณ ท้องที่ที่มีความกดอากาศสูง ก็อาจก่อให้เกิดหมอกได้ด้วย

**อ้างอิง**
หมวดหมู่:อุตุนิยมวิทยา
พระเจ้าชาห์ เรซา ปาห์ลาวี

พระเจ้าชาห์ เรซา ปาห์ลาวี มหาราช (رضا شاه پهلوی; Rezā Ŝāh Pahlawi พระนามเดิม เรซา ข่าน; 15 มีนาคม ค.ศ. 1878 – 26 กรกฎาคม ค.ศ. 1944) เป็นชาห์แห่งจักรวรรดิเปอร์เซีย ตั้งแต่ 15 ธันวาคม ค.ศ. 1925 จนกระทั่งทรงถูกบังคับให้สละราชสมบัติโดยสหราชอาณาจักร-สหภาพโซเวียตภายหลังทั้งสองกองทัพได้รุกรานอิหร่าน เมื่อวันที่ 16 กันยายน ค.ศ. 1941
ในปี ค.ศ. 1925 ชาห์ เรซา ได้ทำการโค่นล้มราชบัลลังก์ของพระเจ้าชาห์อะห์หมัด ชาห์ กอญัร ชาห์พระองค์สุดท้ายของราชวงศ์กอญัร และก่อตั้งราชวงศ์ปาห์ลาวีขึ้น พระองค์ทรงใช้ระบอบราชาธิปไตยภายใต้รัฐธรรมนูญปกครองอิหร่าน จนกระทั่งถูกล้มล้างในปี ค.ศ. 1979 ในช่วงการปฏิวัติอิหร่าน พระเจ้าชาห์ เรซา ทรงเป็นผู้นำให้มีการปฏิรูปสังคม เศรษฐกิจ และการเมืองจำนวนมากในช่วงรัชสมัยของพระองค์ และท้ายที่สุดคือการวางรากฐานของรัฐอิหร่านที่ทันสมัย
พระราชมรดกของพระองค์ยังคงเป็นที่ถกเถียงกันอยู่จนถึงทุกวันนี้ ป้อมปราการของพระองค์ยืนยันว่าพระองค์เป็นแรงผลักดันให้อิหร่านเข้าไปสู่ความทันสมัย ในขณะที่ผู้คนวิพากษ์วิจารณ์ว่าการครองราชย์ของพระองค์นั้นเป็นเผด็จการและจะนำไปสู่ความล้มเหลวในที่สุด แม้ว่าพระองค์จะพยายามนำอิหร่านไปสู่ความก้าวหน้าเพียงใด ท้ายที่สุดประชาชนในชนบทก็ได้หว่านเมล็ดพันธ์ที่นำไปสู่การปฏิวัติอิหร่านในที่สุด
จนกระทั่งในวันที่ 26 กรกฎาคม ค.ศ. 1944 พระเจ้าชาห์ เรซาเสด็จสิ้นพระชนม์ในประเทศแอฟริกาใต้จากนั้นก็ไม่มีใครพบพระศพของพระองค์
จนกระทั่งในปี ค.ศ. 2018 อิหร่านได้ค้นพบซากมัมมี่ที่คาดว่าอดีตชาห์อิหร่านค้นพบโดยนักก่อสร้างที่ค้นพบด้วยความบังเอิญ เป็นพระศพของพระเจ้าชาห์ เรซา ทางการอิหร่านก็ได้ปิดข่าวเรื่องนี้เพราะเนื่องจากกระแสที่เกี่ยวกับราชวงศ์จะกลับมาอีกครั้ง

**อ้างอิง**

**แหล่งข้อมูลอื่น**
หมวดหมู่:จักรพรรดิอิหร่าน
หมวดหมู่:ราชวงศ์ปาห์ลาวี
หมวดหมู่:มหาราชแห่งประเทศอิหร่าน
หมวดหมู่:พระมหากษัตริย์ผู้ทรงสละราชสมบัติ
โรช วิภัติภูมิประเทศ

พลเรือโท โรช วิภัติภูมิประเทศ (14 มิถุนายน พ.ศ. 2473 – 8 มกราคม พ.ศ. 2559) เป็นทหารเรือและนักการเมืองชาวไทย เคยดำรงตำแหน่งรัฐมนตรีช่วยว่าการกระทรวงกลาโหม

**ประวัติ**
พลเรือโท โรช เกิดเมื่อวันที่ 14 มิถุนายน พ.ศ. 2473 ที่โรงพยาบาลทหารเรือ จังหวัดพระนคร เป็นบุตรของพลเรือจัตวา เรียง วิภัติภูมิประเทศ และนางบุญชุบ วิภัติภูมิประเทศ สำเร็จการศึกษาจากโรงเรียนอำนวยศิลป์ ระดับปริญญาตรี วิทยาศาสตรบัณฑิต จากโรงเรียนนายเรือ เมื่อปี พ.ศ. 2496 และระดับปริญญาโท สาขารัฐศาสตร์ จากมหาวิทยาลัยรามคำแหง และยังมีศักดิ์เป็นลุงของนายพลภูมิ วิภัติภูมิประเทศ อดีตสมาชิกสภาผู้แทนราษฎรกรุงเทพมหานคร พรรคเพื่อไทย
พลเรือโท โรช ถึงแก่กรรมเมื่อวันที่ 8 มกราคม พ.ศ. 2559 ด้วยอาการหัวใจล้มเหลว รวมอายุได้ 85 ปี

**งานการเมือง**
พลเรือโท โรช เคยเป็นสมาชิกสภาผู้แทนราษฎรกรุงเทพมหานคร เขตเลือกตั้งที่ 10 เขตบางกอกน้อย ตลิ่งชัน บางพลัด ในการเลือกตั้ง พ.ศ. 2535 (2 สมัย) สังกัดพรรคพลังธรรม ต่อมาในรัฐบาลชวน หลีกภัย (ชวน 1) เขาได้รับแต่งตั้งเป็นรัฐมนตรีช่วยว่าการกระทรวงกลาโหม (25 ตุลาคม พ.ศ. 2537 - 19 พฤษภาคม พ.ศ. 2538) หลังจากนั้นได้เข้าร่วมงานกับ ศาสตราจารย์พิเศษ อำนวย วีรวรรณ ในตำแหน่งรองหัวหน้าพรรคนำไทย
พลเรือโท โรช ได้รับเลือกตั้งอีก 2 สมัย ในพื้นที่จังหวัดชลบุรี ในการเลือกตั้ง พ.ศ. 2544 และ พ.ศ. 2548 สังกัดพรรคไทยรักไทย ก่อนเสียชีวิตเป็นสมาชิกพรรคเพื่อไทย

**เครื่องราชอิสริยาภรณ์**

**อ้างอิง**
หมวดหมู่:ทหารเรือชาวไทย
หมวดหมู่:นักการเมืองไทย
หมวดหมู่:บุคคลจากกรุงเทพมหานคร
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:สมาชิกสภาผู้แทนราษฎรจังหวัดชลบุรี
หมวดหมู่:พรรคพลังธรรม
หมวดหมู่:พรรคนำไทย
หมวดหมู่:พรรคชาติพัฒนา (พ.ศ. 2535)
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:บุคคลจากโรงเรียนอำนวยศิลป์
หมวดหมู่:บุคคลจากโรงเรียนนายเรือ
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:เสียชีวิตจากภาวะหัวใจล้มเหลว
หมวดหมู่:ทหารในสงครามเวียดนาม
ทิวเขาถนนธงชัย

ทิวเขาถนนธงชัย (Thanon Thong Chai Range; Tanen Taunggyi) เป็นแนวทิวเขาทางด้านตะวันตกของภาคเหนือ เริ่มจากจุดที่บรรจบกับทิวเขาแดนลาว ทอดตัวเป็นแนวยาวลงมาทางตอนล่างของภาค แบ่งออกเป็น 3 แนว ได้แก่ 

**ทิวเขาถนนธงชัยตะวันตก**
ทิวเขาถนนธงชัยตะวันตก หรือ ทิวเขาดอยมอนกุจู หรือ ทิวเขาดอนะ (ภาษาพม่า) เป็นแนวพรมแดนธรรมชาติระหว่างไทยกับพม่า ตั้งแต่อำเภอแม่สะเรียง จังหวัดแม่ฮ่องสอน จนถึงอำเภอท่าสองยาง จังหวัดตาก รวมความยาว 305 กิโลเมตร ยอดเขาสำคัญ เช่น ยอดเขาโมโกจู (ความสูง 1,964 เมตร) ในอุทยานแห่งชาติแม่วงก์ (บริเวณอำเภอปางศิลาทอง จังหวัดกำแพงเพชร)

**ทิวเขาถนนธงชัยกลาง**
ทิวเขาถนนธงชัยกลาง หรือ ทิวเขาดอยปางเกี๊ยะ เป็นแนวกลางระหว่างน้ำแม่แจ่ม กับแม่น้ำปิง ทางตะวันออกของแม่น้ำยวม และทางทิศตะวันตกแม่น้ำเมย เป็นแนวแบ่งเขตจังหวัดแม่ฮ่องสอน และจังหวัดเชียงใหม่ มีความยาวจากแม่น้ำปาย ถึงช่องเจดีย์สามองค์ และมีความกว้างจากลำน้ำเมยจนจดลำน้ำปิง มีบางส่วนข้ามลำน้ำปิงไปทางตะวันออก จนถึงแม่น้ำลี้ ทำให้ลำน้ำปิงบริเวณจากอำเภอฮอดถึงอำเภอสามเงา เป็นโกรกเขาและเกาะแก่งโดยตลอด ทิวเขาเริ่มจากจังหวัดแม่ฮ่องสอน ผ่านจังหวัดตาก มาถึงพื้นที่ระหว่างแม่น้ำแควน้อยกับแควใหญ่ และไปบรรจบกับทิวเขาตะนาวศรี ในอำเภอเมือง จังหวัดกาญจนบุรี รวมความยาวประมาณ 880 กิโลเมตร ยอดเขาสำคัญ เช่น ดอยช้าง (ความสูง 1,962 เมตร) ดอยแม่ยะ (ความสูง 2,005 เมตร) ในอุทยานแห่งชาติห้วยน้ำดัง (บริเวณอำเภอแม่แตง จังหวัดเชียงใหม่)

**ทิวเขาถนนธงชัยตะวันออก**
ทิวเขาถนนธงชัยตะวันออก หรือ ทิวเขาอินทนนท์ ตั้งอยู่ระหว่างน้ำแม่แจ่มกับแม่น้ำปิง ส่วนใหญ่ตั้งอยู่ตอนกลางจังหวัดเชียงใหม่ รวมความยาวประมาณ 225 กิโลเมตร มียอดเขาสูงและสำคัญ ซึ่งอยู่ห่างจากตัวเมืองเชียงใหม่ไม่มากนัก เช่น ดอยอินทนนท์ (ความสูง 2,565 เมตร) ดอยผ้าขาว (ความสูง 1,990 เมตร) ในอุทยานแห่งชาติดอยอินทนนท์ (บริเวณอำเภอจอมทองและอำเภอแม่แจ่ม จังหวัดเชียงใหม่), ดอยสุเทพ (ความสูง 1,676 เมตร) ในอุทยานแห่งชาติดอยสุเทพ-ปุย (บริเวณตำบลสุเทพ อำเภอเมืองเชียงใหม่)
ทิวเขาถนนธงชัยทั้ง 3 แนว ก่อให้เกิดแม่น้ำหลายสาย เช่น แม่น้ำปาย, แม่น้ำยวม, แม่น้ำเมย, แม่น้ำตื่น, น้ำแม่แจ่ม เป็นต้น
ไฟล์:Mae chaem river.jpg|thumb|700px|center|น้ำแม่แจ่ม ในเขตอำเภอแม่แจ่ม จังหวัดเชียงใหม่ แลเห็นทิวเขาถนนธงชัยเป็นเบื้องหน้า

**ดูเพิ่ม**
 ทิวเขาอินทนนท์ 

**อ้างอิง**

**แหล่งข้อมูลอื่น**
ถนนธงชัย
ถนนธงชัย
หมวดหมู่:ภูมิศาสตร์ของจังหวัดแม่ฮ่องสอน
หมวดหมู่:ภูมิศาสตร์ของจังหวัดตาก
หมวดหมู่:ภูมิศาสตร์ของจังหวัดกาญจนบุรี
หมวดหมู่:ภูมิศาสตร์ของจังหวัดกำแพงเพชร
หมวดหมู่:ภูมิศาสตร์ของจังหวัดลำพูน
หมวดหมู่:เขตแดนไทย–พม่า
ทิวเขาหลวงพระบาง

ทิวเขาหลวงพระบาง เป็นทิวเขาหินแกรนิต เริ่มจากบริเวณลำน้ำโขงทางเหนือ ทอดตัวเป็นแนวมาทางใต้จนถึงตะวันตกของอำเภอด่านซ้าย จังหวัดเลย และทางเหนือของอำเภอนครไทย จังหวัดพิษณุโลก ซึ่งเป็นบริเวณที่เชื่อมต่อกับทิวเขาเพชรบูรณ์ในภาคกลาง  มีอาณาบริเวณกว้างขวาง อยู่ระหว่างแม่น้ำน่าน และแม่น้ำโขง กว้างประมาณ 50-100 กิโลเมตร  ยาวประมาณ 250 กิโลเมตร  ทางแถบตอนเหนือของทิวเขานี้ เป็นตอนที่บังคับให้แม่น้ำโขงไหลวกไปทางตะวันออก เข้าไปในประเทศลาว 
ยอดเขาที่สูงและมีชื่อเป็นที่รู้จักกันดี ได้แก่ ภูหวายซ่อมใหญ่ สูงประมาณ 1,801 เมตร อยู่ทางเหนือสุด มีแม่น้ำโขงล้อมอยู่สามด้าน, ดอยน้ำหงส์ มีความสูง 1,478 เมตร, ภูสามเส้า มีความสูง 2,061 เมตร, ภูหลวงพระบาง สูง 2,059 เมตร  อยู่ทางทิศตะวันออกเฉียงเหนือของอำเภอปัว จังหวัดน่าน เป็นต้นกำเนิดของแม่น้ำว้า ซึ่งเป็นสาขาของแม่น้ำน่าน, ภูยี สูง 1,630 เมตร อยู่ทางทิศตะวันตกของอำเภอเวียงสา จังหวัดน่าน, ภูหลักหมื่น สูง 1,478 เมตร อยู่ริมแม่น้ำน่าน ทางทิศตะวันออกของอำเภอนาน้อย, ดอยภูคา สูง 1,980 เมตร ในหลายพื้นที่ของจังหวัดน่าน, ภูเมี่ยง สูง 2,300 เมตร อยู่ในเขตจังหวัดอุตรดิตถ์ และภูสอยดาว มีความสูง 2,120 เมตร อยู่ในเขตระหว่างจังหวัดพิษณุโลกและจังหวัดอุตรดิตถ์

ทิวเขาหลวงพระบางเป็นทิวเขาแบ่งเขตมาแต่สมัยโบราณ ปัจจุบันใช้เป็นพรมแดนระหว่างไทยกับลาวในภาคเหนือ

**อ้างอิง**

**แหล่งข้อมูลอื่น**
หลวงพระบาง
หลวงพระบาง
หมวดหมู่:เขตแดนไทย–ลาว
หมวดหมู่:ภูมิศาสตร์ของจังหวัดน่าน
หมวดหมู่:ภูมิศาสตร์ของจังหวัดอุตรดิตถ์
หมวดหมู่:ภูมิศาสตร์ของจังหวัดพิษณุโลก
หมวดหมู่:ภูมิศาสตร์ของจังหวัดเลย
ทิวเขาผีปันน้ำ

ทิวเขาผีปันน้ำ เป็นแนวทิวเขาขนาดใหญ่และสำคัญแห่งหนึ่งของประเทศไทย เป็นสันปันน้ำที่แบ่งน้ำไหลแยกกันไปสองทาง ทางหนึ่งไปสู่อ่าวเจ้าพระยาอีกทางหนึ่งไปสู่อ่าวแม่โขง เขาย่อย ๆ หลายทิวประกอบขึ้นเป็นทิวเขาผีปันน้ำของแม่น้ำปิง วัง ยม และน่าน ซึ่งเป็นแควของแม่น้ำเจ้าพระยา ทิวเขาทั้งทิวครอบคลุมพื้นที่เกือบทั้งหมดของตอนกลางของภาคเหนือในทิศทางตะวันออกเฉียงเหนือ ทางตะวันตกของทิวเขานี้เป็นทิวเขา ซึ่งเรียงตัวกันตามแนวเส้นแวง ยอดเขาที่สำคัญคือ ดอยขุนออน ดอยผาโจ้ ดอยผีปันน้ำ ภูชี้ฟ้า และดอยขุนตาล เป็นภูเขาหินแกรนิต ซึ่งตั้งขวางเส้นทางรถไฟสายเหนือ ทำให้ต้องเจาะลอดสันเขาทางใต้ของทิวเขานี้ เป็นอุโมงค์ขุนตาล ในปี พ.ศ. 2450 และเสร็จสิ้นในปี พ.ศ. 2461 โดยมี ดอยหลวง เป็นดอยเขาที่สูงที่สุด ด้วยความสูง 1,694 เมตร (5,558 ฟุต) ในเขตจังหวัดพะเยา เชียงราย และลำปาง
ทิวเขาผีปันน้ำเริ่มจากทิวเขาแดนลาว ตอนแบ่งเขตแดนประเทศไทยกับประเทศพม่า เริ่มจากทางทิศตะวันออกของช่องกิ่วผาวอก ห่าง 2 กิโลเมตร เป็นทิวยาวไปทางทิศตะวันออกเฉียงใต้ผ่านถนนสายเชียงใหม่-ฝาง ตรงที่สูงที่สุดในถนนสายนี้ เรียกว่า "ปางหัวโต" รวมความยาวทิวเขาผีปันน้ำทั้งสิ้น 412 กิโลเมตร
ภาพ:Phayao lake sunset.JPG|thumb|600px|center|มุมมองที่กว๊านพะเยา เห็นทิวเขาผีปันน้ำอยู่เป็นฉากหลัง

**อ้างอิง**

**แหล่งข้อมูลอื่น**
ผีปันน้ำ
หมวดหมู่:ภูมิศาสตร์ของจังหวัดเชียงราย
หมวดหมู่:ภูมิศาสตร์ของจังหวัดลำปาง
หมวดหมู่:ภูมิศาสตร์ของจังหวัดพะเยา
หมวดหมู่:ภูมิศาสตร์ของจังหวัดแพร่
หมวดหมู่:ภูมิศาสตร์ของจังหวัดน่าน
หมวดหมู่:ภูมิศาสตร์ของจังหวัดสุโขทัย
มะเดื่อในคัมภีร์ไบเบิล

ผลมะเดื่อสุกตามลำต้น ผืนป่านิวกีนี
มะเดื่อในพระคัมภีร์ เป็นเรื่องราวอย่างลึกซึ้ง ที่กล่าวถึงคำอุปมาสำคัญในพระคัมภีร์ไบเบิล มะเดื่อที่ถูกสาป เป็นข้อสังเกตที่นักศึกษาพระคัมภีร์ทุกแห่งให้ความสำคัญ 
ในหนังสือฉบับปฐมกาล (3:7) แสดงข้อความถึงใบมะเดื่อซึ่งเป็นใบไม้ที่มนุษย์คู่แรกในพระคัมภีร์ใช้เป็นเครื่องปกปิดร่างกายหลังจากฟื้นความจำ, หนังสือสุภาษิต (27:18) แสดงข้อความถึงบทเรียนจากต้นมะเดื่อและการระแวดระวัง สาส์นจากพระคัมภีร์จากหนังสือฉบับสำคัญที่มีชื่อ ตั้งแต่ภาคพันธสัญญาเดิมเป็นต้นมา ได้กล่าวถึงต้นมะเดื่ออย่างมีนัยยะสำคัญ เช่น การกล่าวถึง การไม่ยอมเป็นพระราชาของต้นมะเดื่อ ในหนังสือผู้วินิจฉัย ในหนังสือภาคพันธสัญญาใหม่ ได้กล่าวถึงพระเยซู ว่าพระองค์ "ทรงสาปต้นมะเดื่อและทรงให้เรียนคำเปรียบเรื่องต้นมะเดื่อ"
ซึ่งมาจากหลักฐานทางการบันทึกที่บรรยายถึงเหตุการณ์ระหว่างทางที่พระองค์เสด็จจากกรุงเยรูซาเล็มไปยังเบธานีในหนังสือภาคพันธสัญญาใหม่ (มัทธิว บทที่ 21, 24) ที่กล่าวถึงเรื่องราวอิทธิฤทธิ์ปาฏิหารย์และคำสอนของพระเยซู
หมวดหมู่:ต้นไม้ในคัมภีร์ไบเบิล
หมวดหมู่:หัวข้อคัมภีร์ไบเบิล
หมวดหมู่:หนังสือมีคาห์
หมวดหมู่:การอัศจรรย์ในพันธสัญญาใหม่